মধ্যপ্রদেশের মন্দিরে পুরোহিতকে মারধর, নাম জড়াল বিজেপি বিধায়কের ছেলের

ওয়েবডেস্ক: বিজেপি শাসিত মধ্যপ্রদেশে (Bjp Ruled Madhypradesh ) বিজেপি বিধায়কের ছেলের (Bjp MLA) দাদাগিরির অভিযোগ ! নীতি পুলিশের জায়গা নিলেন ওই বিধায়কের ছেলে এমনটাই সূত্রের খবর।

মন্দিরের দরজা বন্ধ হয়ে যাওয়ার পরেও সেটি জোর করে খুলে ভিতরে ঢোকার চেষ্টা। এমনকী মন্দিরের পুরোহিতের উপর চড়াও হন ওই বিজেপি বিধায়্কের ছেলে। পুরোহিতকে (Priest) মারধর করা হয়। মধ্যপ্রদেশের দেবাস নামক জায়গায় বিখ্যাত মাতা টেকরি মন্দিরের ঘটনা। শুক্রবার রাতের এই ঘটনা ঘিরে উত্তেজনা ছড়িয়েছে। সমস্ত অভিযোগ অস্বীকার করেছে বিজেপি। উল্টে দোষীদের বিরুদ্ধে পাল্টা পদক্ষেপের হুঁশিয়ারি দিয়েছে। ঘটনার তীব্র সমালোচনা করেছে কংগ্রেস।

আর পড়ুন-কথা রাখলেন স্পিকার, পুলওয়ামায় শহিদ জওয়ানের মেয়ের বিয়ের দায়িত্ব পালন করলেন ওম বিড়লা

পুলিশ সূত্রে খবর, প্রতিদিনের মতো শুক্রবারেও মাতা টেকরি মন্দিরের (Mata Tekri Temple) দরজা বন্ধ হয়ে যায় ৷ গভীর রাতে একদল লোকজন জোর করে মন্দিরে ঢোকার চেষ্টা করে ৷ পুরোহিত তাঁদের মন্দিরে ঢুকতে বাধা দেন ৷ তখনই অশান্তির সূত্রপাত। পুরোহিতকে মারধর করা হয় বলে অভিযোগ। স্থানীয় কোতোয়ালি থানায় অভিযোগ দায়ের করেন পুরোহিত ৷ পুরোহিতে অভিযোগ, শুক্রবার শুক্রবার গভীর রাতে মন্দিরে আসেন জিতু রঘুবংশী ৷ তাঁর সঙ্গে আসে আট থেকে ১০টি গাড়ি। তাঁকে দরজা খোলার জন্য চাপ দেওয়া হয়। তাদের কথা না শোনায়, প্রথমে গালিগালাজ পরে মারধর। এই জিতু রঘুবংশীর অতীতে অপরাধের রেকর্ড রয়েছে ৷

শনিবার পুলিশের সিটি সুপারিনটেনডেন্ট দীনেশ আগরওয়াল সাংবাদিকদের জানান, ঘটনায় এফআইআর দায়ের করা হয়েছে ৷ পঞ্চাশটি সিসি ক্যামেরা ফুটেজ খতিয়ে দেখা হচ্ছে। বিজেপি নেতার ছেলে এই ঘটনার সঙ্গে জড়িত কি না, সে বিষয়ে কোনও সঠিক উত্তর দেননি পুলিশের এই উচ্চপদস্থ আধিকারিক ৷ শুধু জানান, তদন্ত চলছে।

রাজ্য কংগ্রেসের মিডিয়া সেলের প্রধান মুকেশ নায়ক অভিযোগ করেছেন যে, বিজেপি, যারা নিজেদের ধর্ম ও সংস্কৃতির ঠেকেদার বলে দাবি করে, এই ঘটনায় তাদের মুখোশ খুলে গেছে।

মধ্যপ্রদেশ বিজেপির মুখপাত্র পঙ্কজ চতুর্বেদী জানান, এই ঘটনায় বিধায়ক গোলু শুক্লা বা তাঁর ছেলের কোনও যোগাযোগ নেই ৷ যারা এই ঘটনায় জড়িত তাদের গ্রেফতার করেছে পুলিশ।

দেখুন অন্য খবর-